पाएं अपने शहर की ताज़ा ख़बरें और फ्री ई-पेपरडाउनलोड करें
विश्वशांति व सामाजिक सेवाओं के लिए अंतरराष्ट्रीय स्तर का डिस्टिंग्विश्ड ह्यूमनटेरियन अवार्ड (यानि उत्कृष्ट मानवीय पुरस्कार)- 2021 गुलाबपुरा की बेटी डाॅ. इला शर्मा ने जीता है। नाइजीरिया से वर्चुअल हुए अंतरराष्ट्रीय कार्यक्रम में उन्हें 30 देशों के प्रतिनिधियों की उपस्थिति में इस पुरस्कार से नवाजा गया।
सार्वजनिक निर्माण विभाग के अधिशाषी अभियंता अरुण शर्मा की बेटी व बिजयनगर की बहू डॉ. इला महाराष्ट्र के पुणे स्थित डीवाय यूनिवर्सिटी में सहायक प्रध्यापक हैं। वे स्वयंसेवी सगंठनों के माध्यम से समाजसेवा से जुड़ी हुई हैं। इनके सेवा कार्यों में महिलाओं को अधिकारियाें के प्रति जागरूक करना, होटलों व ऑयाेजनाें से बचा खाद्य जरूरतमंदों तक पहुंचाना शामिल है। वर्चुअल ऑयाेजन में वर्ल्ड लीडर फोरम यूनाइटेड नेशन, यूनाइटेड नेशन ऑफिस बार सस्टेबल डेवलपमेंट, यूनाइटेड नेशन सिक्योरिटी कांउसिल, वर्ल्ड ह्यूमनटेरियन एंड सपोर्ट एंड डेवलपमेंट फोरम नाइजीरिया के सदस्यों ने हिस्सा लिया।
न्यूयॉर्क से डाॅ. बिंदू बाबू, पाकिस्तान से डॉ. गजाला खान, दक्षिण अफ्रीका से डाॅ. अलखली मोहम्मद को भी इस पुरस्कार से नवाजा गया। उल्लेखनीय है कि डॉ. इला नई राष्ट्रीय शिक्षा नीति अाधारित सेमिनार ‘आत्मनिर्भर भारत की आधारशिला’ विषय पर अंतरराष्ट्रीय वेबिनार में मुख्य वक्ता थीं। इसमें कई देशाें के 100 प्रतिभागी शामिल हुए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva zho_Hant eng_Latn